OzLabs/hebrew-wiki-articles huggingface dataset:
מרטין מארס

המטוס בוער ב-5 באפריל 1950
המטוס בשנת [[1956]]
מרטין JRM מארס (באנגלית: Martin JRM Mars) היה מטוס מטען ימי בעל ארבעה מנועי כוכב מתוצרת חברת גלן ל. מרטין (כיום לוקהיד מרטין) המטוס תוכנן בתקופת מלחמת העולם השנייה כמטוס מטען עבור הצי האמריקאי, לאחר המלחמה הוסבו המטוסים למטוסי כיבוי.

המטוס היה המטוס הימי הגדול ביותר שהיה לבעלות הברית, נבנו 7 מטוסים בלבד מדגם זה.

== פיתוח ==
פיתוח המטוס החל באוגוסט 1938 ע"פ דרישת הצי האמריקאי שביקש מטוס תובלה ימי גדול, אב-הטיפוס טס לראשונה ב-3 ביולי 1942, לאחר הטיסה הראשונה הזמינו בצי האמריקאי 20 מטוסים דומים, אולם עם סיום המלחמה בוטלו ההזמנות.

ב-5 באפריל 1950 נשרף אחד המטוסים בהוואי, המטוסים היו בשירות הצי עד שנת 1956, לאחר מכן נרכשו ארבעה מטוסים על ידי חברה קנדית פרטית לכיבוי שריפות בשם "Flying Tankers" שם הומרו למטוסי כיבוי, המטוסים מסוגלים לנחות במים ולשאוב תוך 25 שניות 27,250 ליטר. ביוני 1961 התרסק מטוס אחד באגם ספרואט (Sproat Lake) שבקולומביה הבריטית, מספר חודשים לאחר מכן נהרס עוד מטוס במהלך החורף. כיום לא ניתן להשיג מנועים חדשים למטוסים, והם צפויים לצאת משירות.

== מאפיינים ==
=== מאפיינים כללים ===
*צוות: 4
*נוסעים: 133
*אורך: 35.74 מטר 
*מוטת כנפיים: 60.96 מ' 
*גובה: 11.71 מ' 
*משקל ריק: 34,279 ק"ג 
*משקל המראה מרבי: 74,800 ק"ג
*הנעה: 4 מנועי R-3350 תוצרת כרטיס רייט 

=== ביצועים ===
*מהירות מרבית: 356 קמ"ש 
*טווח: 8000 ק"מ
*סייג רום: 4,450 מ' 

== קישורים חיצוניים ==

*[http://www.aviastar.org/air/usa/martin_mars.php מרטין מארס] באתר "aviastar"
*[http://www.airliners.net/search/photo.search?search_active=1/&search=&sheadline=&domains=Airliners.net&sitesearch=Airliners.net&client=pub-8297169501225184&forid=1&channel=1924797129&ie=ISO-8859-1&oe=ISO-8859-1&cof=GALT:%23E6E8FA;GL:1;DIV:%23000000;VLC:E6E8FA;AH:center;BGC:45678C;LBGC:45678C;ALC:E6E8FA;LC:E6E8FA;T:C4C8CC;GFNT:C4C8CC;GIMP:C4C8CC;LH:36;LW:639;L:http://cdn-www.airliners.net/graphics/open_file_header_image.jpg;S:http://www.airliners.net;FORID:1;&hl=en&search_field=datedesc&q=Martin+JRM+Mars&submit= תמונות המטוס] באתר Airliners.net

קטגוריה:חברת גלן ל. מרטין
קטגוריה:מטוסי כיבוי
קטגוריה:מטוסים ימיים אמריקאיים
גד אבינר

פרידה מראש אמ"ן, אלוף [[יהושע שגיא, מרץ 1983. מימין לשמאל - אל"ם אפרים לפיד, אל"ם גד אבינר, אל"ם משה קריסטל, אל"ם זוסיא קניאזר, אל"ם זאב ביבר בר לביא]]
ביקור הרמטכ"ל דוד אלעזר בבסיס [[יחידה 8200 בסיני 1972; מימין לשמאל: תא"ל ברוך גלבוע - סגן ראש אמ"ן, אל"ם שלמה ענבר – מפקד יחידה 8200, הרמטכ"ל דוד אלעזר, סרן גד אבינר – רל"ש ראש אמ"ן, (מוסתר) אלוף אהרן יריב – ראש אמ"ן, המסביר סא"ל אריה בנטוב – מפקד המערך הטכני ב יחידה 8200, אל"ם מנחם דיגלי – רמ"ח איסוף באמ"ן.]]
גד אבינר (נולד ב-28 באוגוסט 1943) הוא קצין צה"ל בדימוס בדרגת אלוף-משנה שכיהן כמנכ"ל משרד המשטרה.

==ביוגרפיה==
גד אבינר נולד וגדל בעפולה. למד בבית ספר תיכון מחוזי (כיום תיכון בן-גוריון). שירת בצה"ל כעשרים שנה, שימש בתפקידי מודיעין, שירת כראש מחלקת האיסוף באגף המודיעין והיה נספח צבאי בממלכה המאוחדת. היה ראש לשכת ראשי אמ"ן אהרן יריב ואלי זעירא בשנים 1972–1974.

בוגר המכללה לביטחון לאומי מחזור ט' 1981–1982. השתחרר משירותו בדרגת אלוף-משנה.

בשנים 1984–1991 היה מנכ"ל משרד המשטרה תחת השרים חיים בר-לב ורוני מילוא.

לאחר פרישתו משירות המדינה פנה לעסקים כיועץ לחברות, דירקטור, נציגם בישראל של קבוצת המשקיעים "גליאן" מפנמה ויו"ר ההנהלה בחברת "דוקופ". בהמשך לשירותו בכוחות הביטחון נעתר לעמוד בראש הקרן להנצחת ראובן שילוח.

אבינר בוגר תואר ראשון במדע המדינה ולימודי מזרח תיכון מהאוניברסיטה העברית בירושלים.

==קישורים חיצוניים==

קטגוריה:מנכ"לי המשרד לביטחון הפנים
קטגוריה:דירקטורים ישראלים
קטגוריה:בוגרי תיכון בן-גוריון (עפולה)
קטגוריה:בוגרי המכללה לביטחון לאומי
קטגוריה:בוגרי האוניברסיטה העברית בירושלים
קטגוריה:נספחים צבאיים ישראלים בממלכה המאוחדת
קטגוריה:ראשי מחלקת איסוף
קטגוריה:אלופי-משנה בצה"ל
קטגוריה:ישראלים שנולדו ב-1943
Google TV

Google TV (גוגל טי וי) היא מערכת הפעלה לטלוויזיה, המשלבת בין מערכת ההפעלה אנדרואיד לדפדפן גוגל כרום, ומטרתה לחבר בין שימושי האינטרנט לבין הטלוויזיה. "גוגל טי וי" מהווה טלוויזיה מבוססת אינטרנט המסוגלת להריץ אפליקציות ודפי אינטרנט וכמו כן להציג שידורי טלוויזיה. הטלוויזיה של גוגל תוכננה לשימוש מרחוק רגיל בסגנון טלוויזיה, אך גם באמצעות מקלדות ומקשי מגע לניווט מהיר יותר. היא יצאה לראשונה באוקטובר 2010 על ידי היצרניות סוני ו-לוג'יטק.

בנובמבר 2011 Logitech הודיעה על הפסקת ייצור הטלוויזיות מסוג זה, בטענה שהדבר אינו רווחי. ב-26 ביוני 2014 הכריזה גוגל על Android TV כ"יורשת" למערכת ה-Google TV.

==תוכן==

מערכת ההפעלה כוללת את דפדפן כרום של גוגל, כדי לאפשר גישה מלאה לאינטרנט, והיא תומכת בפלאש בצורה מלאה. המערכת מזהה ומנתחת את הרגלי הצפייה והשמיעה של המשתמש ומציגה בפניו תכנים מומלצים. מסך הבית של מערכת ההפעלה מאפשר גישה מהירה לתכנים האהובים על המשתמש, כגון סרטים ומוזיקה, ומספק המלצות לתכנים חדשים על בסיס תכנים שנצפו בעבר. מטרת מערכת ההפעלה היא לשלב בין צפייה רגילה בטלוויזיה לבין גלישה באינטרנט, וכך לאפשר התעדכנות בחדשות ובדיקת מזג האוויר מבלי להפסיק את הצפייה.

גוגל גם חתמה הסכמים עם חברות תוכן כגון אמאזון ונטפליקס כדי לספק שירותי VOD (וידאו לפי דרישה) דרך מערכת ההפעלה, הן בחינם והן בתשלום. ספקי התוכן לא היו אוהדים של הדרך בה גוגל TV הוציאה תוכן מהאינטרנט והציגה אותו גם בטלוויזיה, מה שהוביל לחסימות תוכן גולמי והיעדר מבצעים כדי להביא אפליקציות רשת מרכזיות לפלטפורמה.<ref></ref>

==ראו גם==
* Ubuntu TV

== קישורים חיצוניים ==

* 
* [http://www.youtube.com/watch?v=diTpeYoqAhc/ סרטון הדגמה ביוטיוב]
* איתי מקמל, [http://www.tgspot.co.il/android-tv-brings-android-2-2-to-your-living-room/ רוצים אנדרואיד גם בטלוויזיה? Android TV מביא את גוגל לסלון], 2011, TG Spot
* 

==הערות שוליים==

קטגוריה:גוגל: תוכנה
קטגוריה:מכשירים שהושקו ב-2010
יצחק חרפי

יצחק צ'יז'יק, המושל הצבאי של יפו לאחר כיבושה. משמאלו-[[מיכאל בן גל, מפקד ההגנה במחוז תל אביב, קצוני משמאל-עמוס בן-גוריון, קצין הקשר של הסוכנות היהודית עם שלטונות המנדט]]
צילום של משפחת צ'יזיק, 1915. יצחק בשורה העליונה מימין
יצחק חרפי (צ'יזיק) (1 בינואר 1907 - 28 בנובמבר 1958) היה מחלוצי התעופה וההגנה בארץ ישראל, ממפתחי הנגב וראשוני קריית גת, מנהלו הראשון של משרד המשטרה בממשלת ישראל, מנהל נמל תל אביב ודיפלומט ישראלי.

== ביוגרפיה ==
נולד בשם יצחק צ'יזיק בי"ז בטבת תרס"ז לשמואל זיינוול ולבריינה לבית בורנשטיין בסג'רה. בין תשעת אחיו ואחיותיו נמנו שרה, ברוך, חנה ואפרים. למד בגמנסיה הרצליה והמשיך ללימודים גבוהים באוניברסיטת שיקגו ובבית הספר לכלכלה של לונדון. במהלך לימודיו בשיקגו הוא הקים בה תא של ארגון הסטודנטים הציוני אבוקה, ביחד עם שמעון אגרנט. בהשפעתו, לאחר חורבן חולדה במאורעות תרפ"ט סייעה אבוקה כספית לשיקום חולדה, לזכרו של אפרים צ'יזיק. היה מוסמך במנהל ציבורי ועסק במחקר ובפרסום מאמרים בנושאים שונים במהלכם למד על חשיבות הטיס והצורך בפיתוח ענף התעופה בארץ ישראל. באופן פרטי הוכשר כטייס ובשנת 1934 קיבל רישיון טיס. בעזרתו של פנחס רוטנברג רכש מטוס והביאו לדיוני הקונגרס הציוני בפראג להעלאת המודעות לחשיבות ענף התעופה. בעזרתם של רוטנברג, דוד בן-גוריון ודב הוז התממש כעבור זמן רצונו על ידי הקמת בית הספר לתעופה בארץ.

בשנת 1935 חזר לארץ ישראל והתקבל לעבודה בממשלת המנדט. 13 שנים שימש קצין מחוז, תחילה בנפת טולכרם ומשנת 1939 בנפת ירושלים. עם קום המדינה התמנה למושל הצבאי הראשון של יפו. ביולי 1948 מונה למנהל הראשון של משרד המשטרה ועמד בראשו עד יוני 1949. משך שנתיים היה יו"ר ועדת הנגב, היה נציג הממשלה באילת ופעל לפיתוח החיפוש אחר מחצבים בנגב. בשנת 1951 מונה למנהל נמל תל אביב.

צ'יזיק לקח חלק בפיתוח עמק חפר, היה ממקימי בית החרושת "שמשון" למלט בהר-טוב, ועם תחילת ההתיישבות המאורגנת בחבל לכיש היה ממקימי קריית גת ושימש בה מתאם בין הסוכנות היהודית ומשרד העבודה. בספטמבר 1957 מונה לעמוד באופן זמני בראש שגרירות ישראל בליבריה, אך לאחר שחלה בקדחת ואירח במדינה את שרת החוץ גולדה מאיר - הועבר בהוראתה והיה קונסול ישראל בשיקגו. 

נפטר בשיקגו לאחר התקף לב ונקבר בקרית גת. היה נשוי לאסיה בת אהרן לוינסקי ואב לשני ילדים. על שמו נקראו בקרית גת בית הספר היסודי יד יצחק, גן ציבורי, רחוב ומועדון המפלגה של מפא"י.

יצחק חרפי (צ'יזיק) היה אביו של הפזמונאי, המלחין והזמר הישראלי שמוליק צ'יזיק.

==קישורים חיצוניים==
* 
* 

==הערות שוליים==

קטגוריה:משפחת צ'יזיק
קטגוריה:בוגרי גימנסיה הרצליה
קטגוריה:בוגרי אוניברסיטת שיקגו
קטגוריה:בוגרי בית הספר לכלכלה של לונדון
קטגוריה:מנכ"לי המשרד לביטחון הפנים
קטגוריה:עובדי משרד החוץ
קטגוריה:ישראל: תעופה
קטגוריה:קריית גת: אישים
קטגוריה:אישים שהועלו לקבורה בארץ ישראל
קטגוריה:ישראלים שנולדו ב-1907
קטגוריה:ישראלים שנפטרו ב-1958
מעלה עשו ביוחסין

מעלה עשו ביוחסין הוא דין האומר כי חכמים החמירו בייחוס כוהנים, וכדי לשמור על יחוס נקי הם חששו אפילו בספיקות וחששות שאין להחמיר בהם באופן רגיל.

==דוגמה מעשית==
דין כזה מובא במסכת כתובות אודות אשה פנויה שהסתתרה ונתייחדה, אותה אוסר רבי יהושע לכוהן. מקשה הגמרא: הרי אין אוסרין על היחוד? ומתרצת הגמרא: מעלה עשו ביחוסין. התוספות ישנים מסביר את הגמרא באופן אחר, שמדובר כאשר היא אומרת "נבעלתי", ובמקום כזה היה לנו לאוסרה מחמת ספק, אלא שיש מיגו שהייתה יכולה לומר לא נבעלתי, ועל כך התקנה של "מעלה עשו ביוחסין".

===מחלוקת רבן גמליאל ורבי יהושע===
באותה סוגיא, מובא אודות אלמנת עיסה (אשה שיש בה ספק פסול חללות, המונע ממנה להנשא לכוהן) שעל כך העידו רבי יהושע ורבי יהודה בן בתירא כי היא כשרה להנשא לכהונה, אבל זאת היא אם הפסול שקיים הוא רק חללות, אבל לא פסול אחר - כמו ממזר, נתין, או עבדות.

כאשר נשיא ישראל, רבן גמליאל שמע את העדות מפיהם של רבי יהושע ורבי יהודה בן בתירא, הוא הגיב כי אין לקבל קולא זו:

.

הגמרא מסבירה, כי רבן גמליאל מחמיר כאשר מדובר בטענת שמא - כמו בנידון באותה אלמנת עיסה, שאינה יודעת אם היא כשרה להנשא לכהונה או פסולה, ומקיל בטענת ברי - כמו באשה הטוענת שהיא וודאי כשרה, ואילו רבי יהושע מחמיר בפסק אחד - בנערה, ומקיל בשתי ספיקות - באלמנת עיסה.

יש מפרשני הש"ס שמסבירים, כי קבלה ביד התנאים על חומרא מיוחדת שיש להחמיר ביחוסי הכהנים, אך רבן גמליאל מעדיף לתקן זאת במקום שישנה טענת ספק, ולמרות שיש מקום להקל מצד ספק ספיקא, ואילו רבי יהושע מעדיף לתקן זאת במקום שיש ספק אחד, ולמרות שיש טענת ברי.

==הערות שוליים==

קטגוריה:כהונה
מאיר קרליץ

הרב מאיר קַרֶלִיץ (תרל"ה, 1875 - ט"ו באדר תשט"ו, מרץ 1955) היה רבה של לכוביץ', מראשי ועד הישיבות בפולין ובארץ ישראל, ממייסדי החינוך העצמאי וחבר מועצת גדולי התורה. אחיו הבכור של החזון איש.

==קורות חיים==
נולד לרב שמריהו יוסף קרליץ, רב בעיירה קוסובה שבפלך הורדנה (רוסיה הלבנה), בתחום המושב היהודי של האימפריה הרוסית (כיום בבלארוס). אמו ראשה לאה הייתה בתו של הרב שאול קצנלנבוגן, רבה של קוסובה ולאחר מכן רבה של קוברין. בצעירותו למד בסמרגון, יחד עם קבוצת תלמידים מישיבת וולוז'ין שנסגרה באותה תקופה. באמצע שנות ה-90 של המאה ה-19 נישא למרים, בתו של הרב שלמה הכהן, בעל ה"חשק שלמה", זקן רבני וילנה. במשך מספר שנים התגורר בווילנה והקים בה ישיבה. לאחר פטירת חותנו התמנה כמו"ץ שם. בתקופה זו היה פעיל בתנועת המזרחי, ודרש מטעמה בווילנה. כעבור מספר שנים התמנה כרבה של העיירה לכוביץ' שבמחוז ברסט (כיום בבלארוס). 

היה מקורב לחפץ חיים ולרב חיים עוזר גרודזנסקי, וסייע להם בהקמת ועד הישיבות בפולין.

ערב פרוץ מלחמת העולם השנייה עלה לארץ ישראל והתגורר בירושלים. היה ממייסדי ועד הישיבות בארץ ישראל וממניחי היסוד של החינוך העצמאי. שימש חבר מועצת גדולי התורה של אגודת ישראל. 

שימש כרבה של מפלגת פועלי אגודת ישראל. בשנת תשי"א (1951) התפטר מתפקידו בנימוק שאנשי המפלגה אינם שומעים "לדבריו, לעצתו ולפסקיו", אולם כמה חודשים לאחר מכן חזר לשמש בתפקיד והורה לחברי פא"י להצביע לרשימתה בבחירות לכנסת השנייה. 

בסוף ימיו עבר לגור בבני ברק. נקבר בסמוך לאחיו החזון איש, בבית הקברות שומרי שבת. לאחר פטירתו הוקמה על שמו ישיבת בית מאיר בבני ברק, על ידי חתנו, הרב זלמן רוטברג.

==משפחתו==
* בנו הרב שלמה שמשון קרליץ היה אב"ד פתח תקווה
* בנו הרב חיים שאול קרליץ היה אב"ד שארית ישראל
* בנו הרב שמריהו יוסף קרליץ, ממייסדי וראשי כולל חזון איש בבני ברק, חתנו של הרב שמואל וינטרוב, ראש ישיבת בית יוסף בפינסק.
* חתנו הרב אליעזר אלפא (פטשניק) היה רבה של שכונת כרמיה בחיפה.
* חתנו הרב זלמן רוטברג, היה ראש ישיבת בית מאיר וחבר מועצת גדולי התורה של דגל התורה.

==הערות שוליים==

קטגוריה:רבנים ליטאים
קטגוריה:לחוביצ'ה: רבנים
קטגוריה:רבנים ביישוב
מאיר
קטגוריה:חברי מועצת גדולי התורה של אגודת ישראל
קטגוריה:אנשי העלייה החמישית
קטגוריה:אישים שעל שמם ישיבות בישראל
קטגוריה:פעילי פועלי אגודת ישראל
קטגוריה:משפחת הכהן (וילנה)
קטגוריה:חברי נשיאות ועד הישיבות
קטגוריה:אישים הקבורים בבית הקברות שומרי שבת
קטגוריה:ישראלים שנולדו ב-1875
קטגוריה:ישראלים שנפטרו ב-1955
קטגוריה:רבני המזרחי
טיסה 350 של ג'פאן איירליינס

טיסה 350 של ג'פאן איירליינס התרסקה ב-9 בפברואר 1982 למפרץ טוקיו, במהלך הגישה לנחיתה בנמל התעופה טוקיו האנדה, בהתרסקות נהרגו 24 מנוסעי המטוס.

המטוס בטיסה זו מדגם דאגלס DC-8-61 היה בדרכו מנמל התעופה של פוקואוקה אל נמל התעופה טוקיו האנדה.

סיבת ההתרסקות הייתה ניסיון התאבדות של הטייס הראשי סייג'י קטאגיריס (Seiji Katagiri's), הוא הפעיל את מערכת היפוך דחף בעודו באוויר, מה שגרם להאטת מהירות המטוס, טייס המשנה ומהנדס הטיסה ניסו לרסן אותו, למרות מאמציהם המטוס התרסק לים 300 מטר לפני תחילת מסלול הנחיתה. 

מבין 174 הנוסעים ואנשי הצוות נהרגו 24 נוסעים, בקרב אנשי הצוות לא נפגע איש. לאחר התאונה אובחן הטייס כסובל מהפרעה נפשית, והוא זוכה במשפטו מחמת אי שפיות.

== קישורים חיצוניים ==
*[http://query.nytimes.com/gst/fullpage.html?sec=health&res=9803E2DF1F38F937A25751C0A964948260 COCKPIT FIGHT REPORTED ON JET THAT CRASHED IN TOKYO] באתר "הניו יורק טיימס", 14 בפברואר 1982
* 

ג'פאן איירליינס, 0350
ג'פאן איירליינס, 0350
ג'פאן איירליינס, 0350
ג'פאן איירליינס, 0350
ג'פאן איירליינס, 0350
קטגוריה:טוקיו: היסטוריה
קטגוריה:התרסקות כלי טיס באוקיינוס השקט
חמשת הקאנונים

חמשת הקאנונים היו עקרונות ששימשו את הרטוריקן לפי הרטוריקה הקלאסית. חמשת הקאנונים הם: המצאה (Inventio), ארגון (Dispositio), סגנון (Elocutio), זכירה (Memoria), מסירה (Pronuntiatio).

==המצאה==
ההמצאה, או ה'גילוי', עניינה מציאה וגילוי של טיעונים שבכוחם לשכנע. מדובר בחקר השיטות הרטוריות שניתן להכניסן לתוך נאום, או להשתמש בהן במהלך ויכוח. לא מדובר על התוכן של הטענות אלא על המבנה של הטענות, בהתקבצן יחד ליצירת טיעון. אחת המטרות של ההמצאה היא גילוי של אתרי-טיעון.

==ארגון==
לאחר שהנואם יודע על מה הוא מתכוון לנאום, ולאחר שהוא מצא את הטיעונים שישמשו אותו בנאומו, הוא עובר לשלב הארגון של החומר. רטוריקנים קלאסיים, כמו קיקרו וקווינטיליאנוס, כתבו רבות על הארגון היעיל של הנאום, באופן בו תגבר יכולתו לשכנע. מבנה הנאום המקובל על-פי-רוב בכתביהם מחלק את הנאום לשישה חלקים:
#מבוא (Prooimion). על הנאום לפתוח בהצגת הנושא. חלק זה איננו חלק מהנאום גופו, הוא משמש כמבוא המכין את הקהל להמשך הדברים שיבואו. בפתיחה מקבל הקהל מידע על מטרות הנואם. לדוגמה: "בכוונתי לדבר על ליגליזציה של סמים קלים."
#פתיח. בשלב זה הנואם מסביר מעט על נושא הנאום, מראה על חשיבותו ויוצר קשר ראשוני עם הקהל.
#הצגה של הטיעונים שיבואו בגוף הנאום. בשלב זה הנואם לא טוען את הטיעונים גופם אלא רק מאזכר את הטיעונים שיבואו בהמשך הנאום. לדוגמה: "בכוונתי לטעון בעד השימוש בסמים קלים, ואביא לכך מספר טיעונים: טיעון חוקי, טיעון מוסרי וטיעון חברתי."
#גוף הנאום. שלב זה מחולק אף הוא לשני חלקים:
##הבאת נימוקים המצדדים בעמדת הנואם. בשלב זה הנואם מביא ראיות, סיפורים ודוגמאות בעד או נגד הנושא עליו הוא מדבר.
##הפרכות אפשריות שיכולים לטעון כנגד טיעוניו שהובאו בנאום.
#שלב המסקנות.
#סיכום. בשלב זה הנואם חוזר על ראשי הפרקים של הדברים שבאו בגוף הנאום. יתרונות הסיכום הן לחזק את ההבנה של הדברים שנאמרו בגוף הנאום, לאלו שלא הבינו את הכל במהלכו ולאפשר את זכירת הדברים.

==סגנון==
הסגנון דן על הצגת הנושא באופן שיהיה נכון לפי כללי הדקדוק, בחירת המשלב הלשוני של הנאום, בהתאם לקהל-היעד, הקישוטים הלשוניים והאמצעים הפיגורטיביים.

==זכירה==
הזכירה שימשה לזיכרון של אתרי-טיעון, כך שבשעת נאום או ויכוח יוכל הנואם לשלוף מבנה טיעוני לצרכיו.

==מסירה==
כלל זה קשור לאופן המסירה של הדברים. לעיקרון הזה יש נגיעה לאינטונציה והמצלול, שפת גוף ועוצמת הקול, כשמדובר בנאום חי, ולכללי הפיסוק כשמדובר בנאום כתוב.

קטגוריה:רטוריקה
הפלגת בכורה

ה[[טיטניק טבעה בהפלגת הבכורה שלה]]
הפלגת בכורה (באנגלית: Maiden voyage) היא הפעם הראשונה בה ספינה חדשה מפליגה, בדומה לטיסת בכורה במטוסים.

לפני הפלגת הבכורה עוברת הספינה בדיקות מקיפות על מנת להבטיח את שלום הנוסעים. הפלגות אלו לרוב יקרות יותר.

== אוניות שטבעו בהפלגת הבכורה שלהן ==
* ב-10 באוגוסט 1628 טבעה ספינת המלחמה השוודית ואסה.
* ב-15 באפריל 1912 טבעה אוניית הנוסעים טיטניק כאשר התנגשה בקרחון.
*ב-4 ביוני 1628 נטרפה האונייה בטאוויה.

== ראו גם ==
* טקס השקת אונייה

== קישורים חיצוניים ==

קטגוריה:כלי שיט
Empire (אלבום של קסביאן)

Empire הוא אלבומם השני של להקת הרוק האלטרנטיבי הבריטית קסביאן. הופץ באוגוסט 2006. עם יציאתו לאור האלבום הגיע למקום ראשון במצעד האלבומים של אנגליה. הסינגל הראשון מאלבום זה היה Empire שהופץ ביולי 2006. 

האלבום הוקלט במשך שבועיים לאחר סיבוב ההופעות של הלהקה הבריטית אואזיס. לפי דברי סולן הלהקה טום מייהן בריאיון למגזין NME, המילה אימפריה (Empire) משתמשת את חברי הלהקה כדי להגדיר משהו טוב. 

== רשימת שירים ==

# Empire" – 3:53" (פיזורנו, כריס קרלוף)
# Shoot the Runner" – 3:27"
# Last Trip (In Flight)" – 2:53"
# Me Plus One" – 2:28"
# Sun Rise Light Flies" – 4:08"
# Apnoea" – 1:48"
# By My Side" – 4:14" (קרלוף, פיזורנו)
# Stuntman" – 5:19" (קרלוף, פיזורנו)
# Seek & Destroy" – 2:15"
# British Legion" – 3:19"
# The Doberman" – 5:34"

== צוות ==

* טום מייהן – שירה בכל השירים חוץ מהשירים Me Plus One ו (Stuntman ושירה בפזמון השיר Shoot The Runner.)
* סרג'יו פיזורנו – גיטרה ראשית, קולות רקע, סינתיסייזר, שירה (בשירים Shoot the Runner, Me Plus One ו Stuntman) 
* כריס אדוארדס – בס
* כריס קרלוף – גיטרה ראשית, (בשירים Empire, Me Plus One ו Stuntman), קלידים (בשירים Empire, Me Plus One ו Stuntman), סינתיסייזר (בשירים Empire, Me Plus One ו Stuntman).
* איאן מת'יוז – תופים.
* ג'יי מהלר – גיטרה קצבית (בכל השירים חוץ מהשירים Empire, Me Plus One ו Stuntman).
==קישורים חיצוניים==

קטגוריה:אלבומי רוק אלטרנטיבי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי זהב באוסטרליה
דרך נייתן

דרך נייתן
דרך נייתן בשנות ה-20 של המאה ה-20. מימין - דרך קמרון.
כנסיית סנט אנדרו]]
דרך נייתן (באנגלית: Nathan Road; בסינית: 彌敦道) היא דרך ראשית בקאולון שבהונג קונג. הדרך חוצה מדרום לצפון את צים שא צוי ומגיעה עד מונג קוק. דרך ראשית זו מהווה אתר תיירות ואתר מסחרי חשוב בשל החנויות הרבות, המלונות והמסעדות הרבות שלאורכה.

מוצאה של הדרך בנמל ויקטוריה שבדרום צים שא צוי, והיא מסתיימת ברחוב באונדרי שבצפון מונג קוק.

מתחת לדרך עוברים קו קוון טונג וקו צואן ואן של הרכבת התחתית של הונג קונג.

==היסטוריה==
חלקה הראשון של דרך נייתן נסלל בשנת 1861. הייתה זו הדרך הראשונה שנסללה בקאולון לאחר שקאולון הוחכרה לבריטניה בועידת פקינג בשנת 1860. בעת סלילתה נקראה הדרך "דרך רובינסון" (Robinson Road) על שם סר הרקולס רובינסון, ברון רוזמיד, המושל החמישי של הונג קונג. מאחר שגם באי הונג קונג הייתה דרך בשם זה על שמו של המושל, ובמטרה למנוע בלבול הוחלט בשנת 1909 לשנות את שם הדרך לשמה הנוכחי על שם סר מתיו נייתן, המושל ה-13 של הונג קונג.

בעת סלילת הדרך היה האזור פרוור מגורים של הונג קונג. לצידה של הדרך היו מבני אחוזה בסגנון קולוניאלי ולצידם גנים. כמו כן היו לצידה המערבי של הדרך קסרקטין ויטפיל (לימים הפך אזור הקסרקטין לפארק קאולון). בשנת 1906 נבנתה לצד הדרך כנסיית סנט אנדרו - הכנסייה האנגליקנית הראשונה שנבנתה בקאולון.

הדרך שבין דרך דאסקוין לבין רחוב ארגייל נקראה במקור "דרך ההכתרה" (באנגלית: Coronation Road, בסינית: 加冕道) לציון ההכתרה של המלך ג'ורג' החמישי בשנת 1911. בשנת 1926 הפכה דרך זו לחלק מדרך נייתן.

לצידי הדרך מצויים מבנים רבים בעלי חשיבות בהם מלון פנינסולה, פארק קאולון, מסגד קאולון ומלונות רבים.

==קישורים חיצוניים==

* [https://web.archive.org/web/20090427203944/http://gohongkong.about.com/od/whattoseeinhk/ss/Nathan_Rd_Pic.htm תצלומים של דרך נייתן]
* [http://www.12hk.com/NathnRd.html תצלומים של דרך נייתן]

נייתן
קטגוריה:צים שא צוי
החבר (רטוריקה)

הֶחְבֵּר (בלועזית: אנתיממה; מיוונית ἐνθύμημα, enthymeme) הוא המקבילה הרטורית של הסילוגיזם בלוגיקה. ההחבר הוא היסק חסר, כלומר היסק שאחת מהנחותיו הושמטה, והוא בנוי על הנחה אחת ומסקנה. הסיבה שבעטיה מושמטת אחת ההנחות של הטיעון, היא שאותה הנחה ידועה כבר לקהל היעד, או מוסכמת ומובנת מאליה. על-פי הפילוסוף היווני אריסטו, ההחבר הוא אמצעי השכנוע החזק ביותר.

==אטימולוגיה==
ההחבר הוא תרגומה העברי של המילה אנתיממה (enthymeme) מהשפה היוונית. ביוונית, מורכבת המילה אנתיממה מ"תימוס" (thymos), מילה המציינת נפש, ומהמילה אֵן (en), שמשמעה "תוך". לפיכך, משמעות המילה אנתיממה ביוונית הוא "בתוך הנפש". השם ניתן לצורת ההיסק הזה כיוון שאחת ההנחות של הטיעון מובלעת כבר "בתוך הנפש" של השומע. 

הבחירה ב"החבר" כתרגום למילה אנתיממה נעשתה על ידי גבריאל צורן. צורן מסביר את הנימוקים שהביאו אותו לבחור בתרגום זה:

בימי הביניים תרגמו את האנתיממה כ"סימן".

==הסבר==
ההחבר הוא היסק לוגי, אך זהו היסק שחסרה בו אחת מהנחותיו. ההיסק הלוגי אינו תלוי במאזינים וקשור רק למונחים הנמצאים בטיעון עצמו. בחקירה הלוגית אין כל פניה לנמען, שכן ההוכחה עומדת בפני עצמה. לעומת זאת, ההחבר מובא בזמן נאום או במהלך ויכוח, לכן הוא תלוי בצד שני השומע את הטיעון. ההחבר הוא טיעון בעל תכלית רטורית. 

בלוגיקה אנו מסיקים מסקנה מתוך מספר הקדמות. לדוגמה:

א. כל בני האדם הם בני תמותה

ב. סוקרטס הוא בן אדם

לכן:

סוקרטס הוא בן תמותה

בניגוד להיסק, בהחבר לא מציעים את כל ההקדמות, אלא רק את אלו שרלוונטיות לבניית הטיעון, ועל ההנחות הידועות והמקובלות מדלגים, כיוון שממילא הן ידועות למאזין. לדוגמה: 

"הלנה הייתה אצילת רוח, כי כך פסק תסאוס." 

מסקנת ההחבר, "הלנה הייתה אצילת רוח", מוסקת מהקביעה ש"כך פסק תסאוס". ההנחה "מה שפוסק תסאוס הוא נכון" הושמטה מהטיעון, כיוון שהמאזין מסכים איתה מלכתחילה. ההיסק שעומד מאחורי ההחבר הזה נראה כך:

א. מה שפוסק תסאוס נכון

ב. תסאוס פסק שהלנה הייתה אצילת רוח

לכן:

הלנה הייתה אצילת רוח

ההחבר נבדל מן ההיסק גם ברמת הוודאות של הנחות הטיעון. בעוד שההיסק מבוסס על אמיתות הכרחיות, ההחבר מבוסס על דברים סבירים או מוסכמים בלבד.

==ההחבר כטיעון רטורי==
מטרת ההחבר היא השכנוע, על כן תנאי הכרחי של כל החבר זה שהקדמותיו תהיינה מקובלת על קהל היעד. על-כך כותב גבריאל צורן את הדברים הבאים:

==ראו גם==
רטוריקה

לוגיקה

סילוגיזם

דדוקציה

חמשת הקאנונים

==לקריאה נוספת==
* אריסטו, "הרטוריקה", ספריית פועלים 2002
* נתן שפיגל, "אמנות השכנוע - הנואם וקהלו", הוצאת ספרים על שם י"ל מאגנס

==קישורים חיצוניים==
*
* 

קטגוריה:רטוריקה
קטגוריה:לוגיקה
מרטין סליגמן

מרטין א. פ. סֶליגמן (בשם מלא באנגלית: Martin Elias Pete Seligman; נולד ב-12 באוגוסט 1942 באולבני, מדינת ניו יורק) הוא פסיכולוג יהודי-אמריקאי, ממייסדי הפסיכולוגיה החיובית. טבע את המושג "חוסר אונים נלמד".

==קורות חיים==
סליגמן סיים תואר ראשון באוניברסיטת פרינסטון ב-1964, וקיבל תואר דוקטור בפסיכולוגיה באוניברסיטת פנסילבניה ב-1967. משנת 1976 משמש כחוקר וכמרצה במחלקה לפסיכולוגיה באוניברסיטה זו, ובה הוא מנהל את המרכז לפסיכולוגיה חיובית.

סליגמן פרסם כמאתיים מאמרים וכעשרים ספרים, בהם מספר ספרי "עזרה עצמית". ב-1998 נבחר לכהונה של שנה כנשיא האגודה האמריקאית לפסיכולוגיה. הוא מייסד ועורך כתב העת המדעי "Prevention and Treatment Magazine". בשנת 2004 הוא פרסם Character Strengths and Virtues המנתח את גישת החוזקות.

המניע לפסיכולוגיה החיובית הוא ביקורתו של סליגמן על הפסיכולוגיה. לטענתו, עיקר העיסוק של פסיכולוגים הוא בשאיפה להפחית השפעות פתולוגיות שונות, ולא בצדדים החיוביים של האדם. בנוסף, הוא טוען כנגד תאוריות דטרמיניסטיות רווחות באקדמיה כמו התאוריה של מרקס, פרויד וניטשה. לפי סליגמן, האמונה שגורלו של אדם מושפע מעברו בחיים היא שגויה. 

על פי מאמרו של סטיבן האגבלום, סליגמן מדורג במקום ה-13 ברשימת הפסיכולוגים המצוטטים ביותר בספרי פסיכולוגיה במאה ה-20.

סליגמן נשוי למנדי מק'קארתי ולהם שבעה ילדים.

==מספריו==
<div style="direction: ltr;">
* Helplessness: On Depression, Development, and Death. 1975, San Francisco: W.H. Freeman. 
* Learned Optimism: How to Change Your Mind and Your Life. 1991, New York: Knopf. 
* What You Can Change and What You Can't: The Complete Guide to Successful Self-Improvement. 1993, New York: Knopf. 
* The Optimistic Child: Proven Program to Safeguard Children from Depression & Build Lifelong Resilience. 1996, New York: Houghton Mifflin. 
* Authentic Happiness: Using the New Positive Psychology to Realize Your Potential for Lasting Fulfillment. 2002, New York: Free Press. 
* Character Strengths and Virtues. 2004, Oxford: Oxford University Press. (בשיתוף עם כריסטופר פיטרסון).
</div>

===ספריו שתורגמו לעברית===
* ילדות אופטימית: תוכנית פסיכולוגית לבניית החוסן הנפשי של ילדים (תרגמה מאנגלית חוה נווה), תל אביב: עם עובד, תש"ס-2000.
* אושר אמיתי: הגשמה עצמית באמצעות פסיכולוגיה חיובית (מאנגלית: יעל זיסקינד-קלר), מושב בן שמן: מודן, 2005.

==קישורים חיצוניים==

* [https://web.archive.org/web/20121001211853/http://www.ppc.sas.upenn.edu/bio.htm ביוגרפיה של סליגמן] באתר המרכז לפסיכולוגיה חיובית באוניברסיטת פנסילבניה 
* [https://web.archive.org/web/20120313150619/http://www.authentichappiness.sas.upenn.edu/default.aspx Authentic Happiness], אתר של סליגמן על אושר ופסיכולוגיה חיובית 

==הערות שוליים==

* 

קטגוריה:ערכים שבהם תבנית בריטניקה אינה מתאימה
קטגוריה:פסיכולוגים יהודים אמריקאים
קטגוריה:פסיכולוגים חברתיים יהודים
קטגוריה:סגל אוניברסיטת פנסילבניה
קטגוריה:פסיכולוגים חברתיים אמריקאים
קטגוריה:פסיכולוגיה חיובית
קטגוריה:נשיאי האגודה האמריקנית לפסיכולוגיה
קטגוריה:זוכי מלגת גוגנהיים
קטגוריה:בוגרי אוניברסיטת פרינסטון
קטגוריה:בעלי תואר דוקטור מאוניברסיטת פנסילבניה
קטגוריה:אמריקאים שנולדו ב-1942
West Ryder Pauper Lunatic Asylum

West Ryder Pauper Lunatic Asylum הוא אלבומם השלישי של להקת הרוק האלטרנטיבי הבריטית קסביאן שיצא ב-5 ביוני 2009.

האלבום היה מועמד לפרס מרקיורי בשנת 2009. ובאוקטובר 2009 הוא נבחר לאלבום השנה של קוראי מגזין Q.

==היסטוריה==
השיר "Vlad the Impaler" הופץ כהורדה חינם מהאתר הרשמי של הלהקה לתקופה של שלושה ימים מ-31 במרץ עד 3 באפריל 2009. הסינגל הרשמי של האלבום היה השיר "Fire" שיצא ב-1 ביוני 2009. סרג'יו פיזורנו הגדיר את האלבום כ"פסקול של סרט דמיוני". האלבום כולל דואט בשיר "West Ryder Silver Bullet", עם השחקנית רוזריו דוסון. האלבום נכנס למצעד האלבומים הבריטי במקום הראשון. חברת סוני השתמשו בשיר "underdog" בפרסומת לטלוויזיות.

==נושא==
West Riding Pauper Lunatic Asylum היו קבוצה של בתי חולים לחולי נפש שנבנו ביורקשיר, אנגליה בשנת 1880. סרג'יו פיזורנו הסביר את בחירת השם לאלבום: "האלבום לא על המקום, אני שמעתי על המקום לראשונה בפרסומת טלוויזיה, והמילים תפסו אותי. אני אוהב איך המילים נראות והרגש שהם מוציאות. מסתבר שזה היה בית המשוגעים הראשון לעניים, לפני זה רק העשירים קיבלו טיפול."
כריכת האלבום מתארת את חברי הלהקה "מתלבשים למסיבה בבית המשוגעים ומסתכלים במראה על התלבושות". הלהקה סיפרה בראיון שכל שיר אמור לתאר אסיר בבית משוגעים.

==רשימת שירים==
כל השירים נכתבו על ידי סרג'יו פיזורנו חוץ מאלו שרשום לידם אחרת

# Underdog" 4:37"
# Where Did All the Love Go?" 4:17"
# Swarfiga" 2:18"
# Fast Fuse" 4:10"
# Take Aim" 5:23"
# Thick as Thieves" 3:06"
# West Ryder Silver Bullet" 5:15"
# Vlad the Impaler" 4:44"
# Ladies and Gentlemen, Roll the Dice" 3:33"
# Secret Alphabets" 5:07" (הלמוט זקריאס, פיזורנו)
# Fire" 4:13"
# Happiness" 5:16"

==צוות==
* טום מייהן – שירה (חוץ מהשירים "Swarfiga", "Take Aim", "Secret Alphabets" ו "Happiness")
* סרג'יו פיזורנו – גיטרה ראשית, קולות רקע, (בכל השירים חוץ מהשירים Swarfiga", "Take Aim", "Secret Alphabets" ו "Happiness") שירה (בשירים "Swarfiga", "Take Aim", "Secret Alphabets" " ו "Happiness")
* כריס אדוארדס – בס
* איאן מת'יוז – תופים

צוות נוסף
* ג'יי מהלר – גיטרה נוספת בשירים "Underdog", "Ladies and Gentlemen (Roll The Dice)"ו "Happiness.
* טים קרטר – גיטרה נוספת, קלידים בשירים "Where Did All The Love Go?", "Take Aim", "West Ryder Silver Bullet" ו ."Secret Alphabets"
* דניאל ראלף מרטין – גיטרה נוספת בשיר "Fast Fuse" ופסנתר נוסף בשיר "Happiness".
* רוזריו דוסון – שירה בשיר . "West Ryder Silver Bullet"
* בן קילי – קלידים נוספים בשיר "Ladies and Gentlemen (Roll The Dice)"

==קישורים חיצוניים==

קטגוריה:אלבומי 2009
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי זהב באוסטרליה
טום מייהן

תומאס פיטר מייהן (באנגלית: Thomas Peter Meighan; נולד ב-11 בינואר 1981 לסטר, אנגליה) הוא מוזיקאי בריטי, סולן להקת האינדי רוק קסביאן.

==קריירה==
מייהן הוא סולן להקת קסביאן מאז היווצרה בשנת 1999 בעיר לסטר. הוא הסולן במרבית שירי הלהקה והיחיד מבין חברי הלהקה, שאינו מנגן בכלי נגינה, למעט הפעמים בהם ניגן בתוף מרים בהופעה או בגיטרה בביצוע חי של The Nightworkers.

מלבד הפרסים שזכה מייהן עם קסביאן הוא זכה במקום 19 של הסולן הטוב ביותר בכל הזמנים בסקר הקוראים של מגזין Q.

==פעילותו התקשורתית==
כבר בתחילת דרכה של להקת קסביאן השיג מייהן מוניטין של פרובוקטור תקשורתי בעיקר כשזה היה קשור ללהקות אחרות. הוא התפרסם בזכות עלבונותיו, כמו במקרה בו קרא לג'סטין טימברלייק "גמד עם זיפים". בנוגע לאופי המדכא של "מוזיקת אימו" (emo music) והמאזינים לה, אמר: "בני נוער טובים מזה. אני רוצה להגיד להם להיות חיוביים לגבי החיים. ההורים שלכם גידלו אתכם טוב, אז אל תשבו בחדרים שלכם ותחתכו את הוורידים. תתבגרו."

הוא העביר ביקורת בנושא השפעות האינטרנט על תעשיית המוזיקה, והיה בין הסלבריטאים היחידים שביקרו את התנהלותו של סיימון קאוול עם סוזן בויל בטענה "שזה יענה אותה כל ימי חייה. היא לא מוכנה לזה והיא לא מתאימה לזה. מנצלים אותה. זה נורא".

משנת 2009 ניסה מייהן למתן את תדמיתו השנויה במחלוקת. בראיון שנתן ל"דיילי רקורד" הוא אמר: "כשהוצאנו את האלבום הראשון שלנו, לא עזר שבראיונות ירדנו על כולם. רק השתטינו, רק נהנינו וכולם ולקחו את זה ברצינות... עשינו את זה בשביל אפקט אבל הצטיירנו כמפלצות במקום חבורת נערים בלהקה. לא הבינו אותנו בכלל. אני לא מתחרט על דבר שאמרתי אבל זה פשוט היה מגוחך".

גישתו הבולטת של מייהן, תעלוליו על הבמה, והמוניטין שלו כבליין, נוטים להאפיל על היבטים חיוביים יותר של תדמיתו הציבורית. הוא נתן את תמיכתו למגוון קרנות צדקה, ביניהן יוניסף, אוקספם, וקרן לטיפול במחלת הסרטן בבני נוער.

==קישורים חיצוניים==
* 

קטגוריה:מוזיקאים בריטים
קטגוריה:בריטים שנולדו ב-1981
סרג'יו פיזורנו

סרג'יו לורנזו "סרג`" פיזורנו (Sergio Lorenzo "Serge" Pizzorno; נולד ב-15 בדצמבר 1980 בניוטון אבוט, בדבון, אנגליה) הוא גיטריסט וכותב שירים בריטי בלהקת האינדי רוק "קסביאן".

==ביוגרפיה==
אביו של סרג' היגר מג'נובה, איטליה לאנגליה והתמקם בלסטר, שם גדל פיזורנו. בילדותו שאף פיזורנו לפתח קריירה ככדורגלן.

ב-1999 הקים את להקת "קסביאן" עם חבריו טום מייהן, כריסטופר קרלוף וכריס אדוארדס. בלהקה תיפקד כגיטריסט וביצע קולות רקע. כאשר עזב קרלוף את הלהקה ב-2006, תפס פיזורנו את תפקיד כותב השירים הראשי של הלהקה.

במקביל לעבודתו ב"קסביאן", פיזורנו גם הלחין את מוזיקת הרקע של תצוגת האמנות של חברו נואל פילדינג, שהוצגה במהלך 2010 בבית הקפה "מייזו ברטו" (Maison Bertaux) בסוהו, לונדון.

פיזורנו נישא ב-2016 לאיימי וויט ולהם שני בנים בשם אניו ולוציו.

==קישורים חיצוניים==
* 

קטגוריה:גיטריסטים בריטים
קטגוריה:בריטים שנולדו ב-1980
ידות

בהלכה, יד (ברבים: ידות או ידיים) היא אמירה, מעשה או מצב כלשהו אשר מרמז על כוונת המדבר, המבצע או המשתתף. הדיונים ההלכתיים נוגעים לתחומי הלכה כמו נדרים, גיטין וקידושין, בהם נדרשת אמירה מסוימת כתנאי ליצירת סטטוס הלכתי כלשהו, ובהקשרים אלו נידון המעמד ההלכתי של משפטים מקוטעים שונים. המקור לכינוי "יד" הוא מן הדמיון לידית, חלק קטן מן הכלי שבאמצעותו ניתן להחזיק את הכלי כולו; כך גם על ידי המשפט המקוטע ניתן להבין את המשמעות השלמה שלא נאמרה בפירוש.

התלמוד מבחין בין שלוש רמות של ידיים: "ידיים מוכיחות", "ידיים שאינן מוכיחות" ו"ידיים שאינן מוכיחות כלל".

== ידיים שאינן מוכיחות כלל ==
'יד שאינה מוכחת כלל' היא אמירה המשתמעת לשתי פנים. דוגמה לכך היא קבלת נזירות, על ידי אמירת "אהיה", שכן ניתן לטעות שהוא מקבל על עצמו תענית ולא נזירות (כשאין נזיר עובר לפניו), לכן, פסק שמואל כי אין אמירה זו נחשבת לכלום.

== ידיים שאינן מוכיחות ==
'יד שאינה מוכחת' היא אמירה שניתן להבין ממנה את משמעותה, על אף שהיא נאמרת באופן בלתי ברור.

לראשונה נחלקו חכמים ורבי יהודה האם ידיים שאינם מוכיחות הווי ידיים: כלומר, לפי רבי יהודה, על הבעל לפרט שהשטר ניתן בתורת גט.

במסכת נדרים, נחלקו אביי ורבא באופן שאדם אומר לחבירו "מודרני הימך" או "מופרשני הימך" האם אומרים שהוא מקבל על עצמו להתרחק ולהיות מופרש ממנו, או שניתן להסיק שהוא מדיר את עצמו ליהנות מחבירו, אביי סובר שידים שאינן מוכיחות נקראים ידיים ורבא חלוק עליו.

בנדרים ונזירות ישנו פסוק מיוחד "נזיר להזיר" ממנו נלמד כי ניתן לנזור על ידי אמירה שהיא בגדר "ידים", עם זאת, סבור רבא כי ההיקש, מקיש את הדיבור רק כשהוא נאמר באופן ברור, "נזיר" - "להזיר", כשם שהנזירות צריכה להיות באופן מפורש "איש כי יפליא", כך גם הידות צריכות להיות באופן שאינו משתמע לשתי פנים.

== ידיים מוכיחות ==
'יד מוכחת' היא דיבור שלא ניתן לטעות ממנו באופן רגיל. למשל: אדם המקדש אשה, ואומר תוך כדי דיבור לאשה אחרת "ואת" – מובן מדיבורו שהוא מעוניין לקדש אותה (בהסכמתה). במקרה כזה נחשבות הידיים לידיים מוכיחות, שכן ברור שהוא רוצה לקדשה, והאפשרות החלופית (למשל, שהוא מתכוין לומר לה "ואת - תראי") היא אפשרות דחוקה.

באופן רגיל, ידיים מוכיחות נחשבות לידיים. אבל בקידושין רב פפא מסתפק אם ניתן להסיק כי הידיים נחשבות כמו דיבור מלא, כמו בנזירות, או שמא דווקא בנזירות, ניתן להחיל על ידי ידיים, שכן נדרים ונזירות חלים בקלות יותר, על ידי דיבור, ולכן גם על ידי דיבור כזה ניתן להחילם, אך קידושין היא חלות שחלה רק על ידי מעשה, ואולי לא ניתן להחילם על ידי דיבור.

בקרבנות ניתן לקדש בהמה על ידי אמירה שהיא בגדר יד. במסכת נדרים, הסתפקו רב פפא ורבינא בדיני לקט שכחה ופאה, צדקה, והפקר, שהוקשו לקרבנות, אם מועילה בהם אמירה שהיא בגדר יד או לא.

==הערות שוליים==

קטגוריה:נדרים ושבועות
קטגוריה:משפט עברי: דיני משפחה ואישות
קטגוריה:קנייני קידושין
טיסה 655 של איראן אייר

מפה המציגה את מסלול הטיסה ומקום ההתרסקות
טיסה 655 של איראן אייר (IR655) הייתה טיסת נוסעים שהופלה בשוגג ב-3 ביולי 1988 מעל מצר הורמוז על ידי סיירת של הצי האמריקני. כל הצוות והנוסעים בטיסה, כולל 66 ילדים, מתו. 

המטוס בטיסה זו, איירבוס A300B2-203, היה בדרכו מנמל התעופה של בנדר עבאס בדרום איראן לנמל התעופה הבינלאומי דובאי.

== רקע ==
בספטמבר 1980 החלה מלחמת איראן–עיראק. במהלך המלחמה תקפו האיראנים מכליות נפט של כווית, מה שגרם להתערבותה של ארצות הברית במלחמה.

בהמשך עצרו שלטונות איראן ספינות מטען נייטרליות במצר הורמוז (המצר בתחום המים הטריטוריאליים של איראן ועומאן על פי חוק הים), מה שהוסיף למתיחות באזור.

== התקרית ==
המטוס המריא בשעה 10:17 שעון מקומי. הטיסה הייתה אמורה להימשך 28 דקות. המטוס עלה לגובה 14,000 רגל (4,300 מטר), גובה נמוך יחסית לטיסה סילונית מסחרית. הטייס היה מוחסן רזאיאן (Mohsen Rezaian), טייס ותיק עם יותר מ-7,000 שעות טיסה. 

במימי המפרץ הפליגה באותה תקופה הסיירת האמריקנית וינסנס. צוות הספינה היה דרוך, בעקבות תקרית שאירעה ב-17 במאי 1987, בה ירו מטוסי חיל האוויר העיראקי טילי אקסוסט לעבר סיירת אמריקנית אחרת (באירוע זה נהרגו 37 אנשי צוות הספינה).

טיסה 655 נקלטה במכ"ם האונייה, וצוות האונייה חשב בטעות שמדובר במטוס F-14 של חיל האוויר האיראני המתכונן לתקוף את הספינה. קפטן האונייה ויליאם רוג'רס (William C. Rogers III) הורה להפיל את המטוס. שני טילי קרקע-אוויר RIM-66 Standard נורו לעבר המטוס. רק לאחר הפגיעה הבין צוות הספינה את הטעות.

== לאחר התאונה ==
מחקירת האירוע התברר כי צוות האונייה ניסה ליצור קשר עם מטוס האיירבוס, ושידר אות חירום שבע פעמים. צוות המטוס לא הבין את המסר ולא השיב. בחקירה התברר גם כי מד מהירות הרוח במטוס טעה ב-50 קשר (93 קמ"ש), והמטוס סטה מנתיבו. עוד נבדקו בחקירה גם מכשירי המכ"ם של האונייה, והתברר כי לא היו בהם בעיות. עם זאת הוצבה טייסת של חיל האוויר האיראני בנמל התעופה של בנדר עבאס (משם המריא המטוס).

ממשלת ארצות הברית הביעה צער על אובדן חיי חפים מפשע, אך מעולם לא הודתה באחריות למקרה, ולא התנצלה בפני הממשל האיראני. 

בשנת 1996 תבעה איראן את ארצות הברית בבית הדין הבינלאומי לצדק. בסופו של דבר שילמה ארצות הברית למשפחות הקורבנות סכום של 131,800,000 דולר (כ-300,000 לכל איש), בתנאי שהכסף לא יעבור דרך הממשלה האיראנית. תאונה זו סיבכה עוד יותר את היחסים המתוחים ממילא בין שתי המדינות.

לאירוע הוקדש פרק בעונה השלישית של סדרת הטלוויזיה "תעופה בחקירה".

== קישורים חיצוניים ==

*[http://alt-f4.org/img/seaoflies.html סיפור טיסה 655] 
* 

קטגוריה:אסיה: תקריות ואסונות תעופה
קטגוריה:תקריות ואסונות תעופה ב-1988
קטגוריה:תקריות ואסונות תעופה במעורבות מטוסי איירבוס
קטגוריה:הפלת מטוסי נוסעים
קטגוריה:תקריות ואסונות תעופה של כלי טיס איראניים
קטגוריה:צי ארצות הברית: תקריות ואסונות
קטגוריה:יחסי איראן – ארצות הברית
קטגוריה:המפרץ הפרסי
קטגוריה:התרסקות כלי טיס באוקיינוס ההודי
קטגוריה:מלחמת איראן–עיראק
קטגוריה:הורמוזגאן
חומעת האווירון

פרט יבש של חומעת האווירון באזור פולג, ליד [[נתניה]]
חוּמְעַת האווירון (שם מדעי: Rumex aeroplaniformis; גם Rumex rothschildianus, ראו בהמשך) היא מין צמח חד-שנתי נדיר, אנדמי למישור החוף של ארץ ישראל, בעבר היה הצמח נפוץ בכל מישור החוף, אך כיום הוא גדל ב 2–3 אתרים בלבד באזור חוף השרון, אף על פי שבכל אתר צמחים רבים. הצמח נמצא והוגדר על ידי הבוטנאי הארץ-ישראלי אהרן אהרנסון בשנת 1906, אשר נתן לו את השם הלטיני "רומקס רוטשילדיאנוס" (Rumex rothschildianus) ע"ש הברון רוטשילד. השם הנוכחי ניתן לו בגלל הדמיון שמצאו בוטנאים בין פירותיו לבין צורת אווירון.

==קישורים חיצוניים==

* 
* 

==הערות שוליים==

קטגוריה:ארץ ישראל: ציפורנאים
קטגוריה:ארץ ישראל: צמחים אנדמיים
קטגוריה:צמחי בר בסכנת הכחדה בישראל
קטגוריה:מישור החוף
קטגוריה:פרחים חומים בארץ ישראל
קטגוריה:פרחים ירוקים בארץ ישראל
קטגוריה:ארכוביתיים
הליגה השלישית (גרמניה)

הליגה הגרמנית השלישית (בגרמנית: 3. Liga) היא ליגת הכדורגל השלישית בחשיבותה בגרמניה. הליגה הוקמה בשנת 2008, והיא החליפה את הליגות האזוריות בתפקיד הליגה השלישית בגרמניה. לפיכך, הליגה השלישית ממוקמת בין הבונדסליגה השנייה לליגות האזוריות, שנחשבות לחצי מקצועניות. הליגה השלישית היא הליגה הגבוהה ביותר שקבוצות מילואים של מועדונים יכולות להתשתתף בה.

== עלייה וירידה ==
הקבוצות שסיימו בשני המקומות הראשונים עולות אוטומטית לבונדסליגה השנייה, ומחליפות אותן שתי הקבוצות שסיימו אחרונות בליגה השנייה. הקבוצה שסיימה במקום השלישי בליגה השלישית משחקת משחק פלייאוף מול הקבוצה שסיימה במקום השש עשרה בבונדסליגה השנייה. שלוש הקבוצות שסיימו אחרונות יורדות לליגות האזוריות בעוד ששלוש הקבוצות שעלו מהליגות האזוריות מחליפות אותן.

== קבוצות לעונת 2023/2024 ==
{| class="wikitable"
|+
!קבוצה
!עיר
!אצטדיון
!תכולה
|-
|אונטרהאכינג 
|אונטרהאכינג 
|פארק הספורט אונטרהאכינג
|15,053
|-
|אולם 1846
|אולם 
|אצטדיון הדנובה
|19,500
|-
|אינגולשטאדט 04
|אינגולשטאדט
|אאודי שפורטפארק
|15,000
|-
|ארמיניה בילפלד
|בילפלד
|אצטדיון בילפלדר אלם
|26,515
|-
|ארצגבירגה אווה
|אווה
|שפארקסן-ארצגבירגסשטדיון
|15,711
|-
|בורוסיה דורטמונד ב'
|דורטמונד
|אצטדיון רות ארדה
|9,999
|-
|דינמו דרזדן
|דרזדן
|אצטדיון רודולף הרביג
|32,085
|-
|דיסבורג
|דיסבורג
|שאווינזלנד-רייזן ארנה
|31,500
|-
|האלשר
|האלה
|אצטדיון הכימיה לאונה
|15,057
|-
|וולדהוף מנהיים
|מנהיים
|אצטדיון קרל-בנץ שטדיון
|25,667
|-
|ויקטוריה קולן 1904
|קלן
|ספורטפארק הוהנברג
|10,001
|-
|וירל
|וירל
|בנטלר ארנה
|15,000
|-
|פ.צ. זארבריקן
|זארבריקן
|אצטדיון לודוויגשפארקסטדיון
|16,003
|-
|יאן רגנסבורג
|רגנסבורג
|אצטדיון ג'אן רגנסבורג
|15,210
|-
|ליבק
|ליבק
|אצטדיון לוהמוהל
|17,849
|-
|מינכן 1860
|מינכן
|אצטדיון גרינוואלדר
|15,000
|-
|ס.ו. זנדהאוזן
|זנדהאוזן
|אצטדיון BWT בהרדטוולד
|15,414
|-
|פרויסן מינסטר
|מינסטר
|אצטדיון פרוסיה
|14,300
|-
|פרייבורג ב'
|פרייבורג
|שוורצוואלדשטדיון
|24,000
|}

== אלופות הליגה והסגניות ==
{| class="wikitable"
|-
!עונה
!אלופה
!סגנית
!מקום שלישי
|-
| 2008/09
|אוניון ברלין
|פורטונה דיסלדורף
|פאדרבורן 07
|-
| 2009/10
|אוסנבריק
|ארצגבירגה אווה
|אינגולשטאדט 04
|-
| 2010/11
|איינטרכט בראונשוויג
|הנזה רוסטוק
|דינמו דרזדן
|-
| 2011/12
|ס.ו. זנדהאוזן
|ו.פ.ר. אאלן
|יאן רגנסבורג
|-
| 2012/13
|קרלסרוהה
|ארמיניה בילפלד
|אוסנבריק
|-
| 2013/14
|פ.צ היידנהיים
|ר.ב. לייפציג
|דרמשטאדט 98
|-
| 2014/15
|ארמיניה בילפלד
|דיסבורג
|הולשטיין קיל
|-
| 2015/16
|דינמו דרזדן
|ארצגבירגה אווה
|ורצברגר קיקרס
|-
|2016/17
|דיסבורג
|הולשטיין קיל
|יאן רגנסבורג
|-
|2017/18
|פ.צ. מגדבורג
|פאדרבורן 07
|קרלסרוהה
|-
|2018/19
|אוסנבריק
|קרלסרוהה
|ווין ויסבאדן
|-
|2019/20
|פ.צ ורצברגר קיקרס
|איינטרכט בראונשוויג
|איינטרכט בראונשוויג
|-
|2020/21
|דינמו דרזדן
|הנזה רוסטוק
|אינגולשטאדט 04
|-
|2021/22
|פ.צ. מגדבורג
|איינטרכט בראונשוויג
|פ.צ. קייזרסלאוטרן
|-
|2022/23
|אלוורסברג
|אוסנבריק
|ווין ויסבאדן
|}

== קישורים חיצוניים ==

* 
* [http://www.dfb.de/index.php?id=504559 הליגה השלישית באתר הרשמי של ההתאחדות הגרמנית]
* [http://isr.worldfootball.net/spielplan/3-liga-2010-2011-spieltag/38/ אתר שמראה תוצאות ואת טבלת הליגה השלישית]
==הערות שוליים==

גרמניה
קטגוריה:תחרויות כדורגל בגרמניה
חטיפת מטוס כיש אייר

המטוס שנחטף
חטיפת מטוס כיש אייר אירעה ב-19 בספטמבר 1995, כשמטוס בואינג 707 של חברת התעופה האיראנית "סאהא אייר" נחטף במהלך טיסת שכר של חברת התעופה "כיש אייר". על המטוס היו 174 נוסעים ואנשי צוות, והוא הוביל נוסעים מטהראן לאי כיש שבמפרץ הפרסי.

במהלך הטיסה חטף את המטוס אחד הדיילים, רזא ג'ברי (Reza Jabari). ג'ברי ניסה להטיס את המטוס לאירופה, אך במטוס לא היה די דלק לשם כך. הוא ביקש רשות לנחיתה מערב הסעודית וירדן אך הם סירבו. לאחר מכן פנה לישראל וביקש לנחות בנתב"ג. תחילה נענה בשלילה, אולם ראש הממשלה יצחק רבין החליט לאשר את נחיתתו בנמל התעופה עובדה. הוא הסביר זאת בכך נמסר לו כי לא נותר די דלק במטוס, ושהוא לא היה מוכן לשאת באחריות להתרסקות מטוס עמוס נוסעים.

במהלך שהותם של נוסעי המטוס בארץ פגשה אותם אמו של החייל החטוף רון ארד. הנוסעים שוחררו לאחר שהייה של 24 שעות בישראל.

רזא ג'ברי נעצר, נשפט על עבירה של שוד אווירי, נידון לשמונה שנות מאסר, ומתוכן ריצה בפועל ארבע וחצי שנים. ג'ברי החל בתהליכי גיור. לאחר שחרורו מהכלא הוא התגורר באילת.

בשנת 2006 טען אתר חדשות איראני כי הוא נתפס בגבול איראן–טורקיה לאחר שנשלח לשם על ידי המוסד, אך לא כך היה.

==קישורים חיצוניים==
* 

==הערות שוליים==

קטגוריה:חטיפות מטוסים
קטגוריה:יחסי איראן–ישראל
קטגוריה:1995 בישראל
קטגוריה:תקריות ואסונות תעופה של כלי טיס איראניים
קטגוריה:תקריות ואסונות תעופה ב-1995
קטגוריה:תקריות ואסונות תעופה בישראל
קטגוריה:תקריות ואסונות תעופה באיראן

en:Kish Air#Accidents and incidents
הפיגוע בנמל התעופה של לוס אנג'לס

נמל התעופה בלוס אנג'לס, בו התבצע הפיגוע
הפיגוע בנמל התעופה של לוס אנג'לס הוא פיגוע ירי שאירע ב-4 ביולי 2002 בדלפק אל על בנמל התעופה הבינלאומי של לוס אנג'לס. בפיגוע נרצחו שני אזרחים ישראלים ונפצעו ארבעה.
== מהלך האירוע ==
סמוך לשעה 11:30 (שעון מקומי) ניגש אזרח מצרי לעבר דלפק אל על בנמל התעופה הבינלאומי של לוס אנג'לס חמוש בשני אקדחים, סכין ובתחמושת רבה, והחל לירות לעבר 90 נוסעי אל על שעמדו בתור. היורה, הישאם מוחמד הדיאת (Hesham Mohamed Hadayet), הרג דיילת קרקע בת 25, נוסע בן 46, ופצע ארבעה. מאבטח של אל על שהיה במקום הפיל אותו לארץ, ומאבטח אחר ירה בו למוות.

הדיאת היה בן 41, נשוי ובעל משפחה, בעל עסק להשכרת לימוזינות. הוא הגיע לארצות הברית ב-1992, תחילה בויזת תייר, והגיש בקשה למעמד של פליט פוליטי. לבסוף השיג אישור חוקי להתגורר ולעבוד בארצות הברית לאחר שאשתו זכתה בהגרלת הגרין קארד בשנת 1997. הוא תואר כאדם שקט, מוסלמי אדוק, וחדור שנאה עזה לישראל.

בספטמבר 2002 הגיעו חוקרי ה-FBI למסקנה כי הישאם פעל לבדו, והוא קיווה להשפיע על מדיניות החוץ של ארצות הברית לטובת הפלסטינים.

==ראו גם==
* טרור בארצות הברית
*הפיגועים בנמלי התעופה של וינה ורומא

==הערות שוליים==

קטגוריה:לוס אנג'לס: היסטוריה
קטגוריה:מעשי רצח בקליפורניה
קטגוריה:פיגועים נגד מטוסים ישראליים
נמל התעופה של לוס אנג'לס
קטגוריה:ארצות הברית: פיגועי ירי
קטגוריה:פלסטינים: היסטוריה
לוס אנג'לס
קטגוריה:פעולות טרור ב-2002
קטגוריה:ירי המוני בארצות הברית
בית הסוהר כרמל

כלא שש וכלא כרמל, מבט מרכס אצבע אוקטובר 2017
בית הסוהר כרמל הוא בית סוהר שהוקם ב-1985 בסמוך לצומת אורן וצמוד לכלא שש.

בית הסוהר, שנקרא תחילה "כלא עתלית" הוקם כבית סוהר זמני על חלק משטחו של כלא 6, כדי לפתור מצוקה של מקומות כליאה, בתחילה שוכנו בו האסירים באוהלים. ב-1990 הוחל בבניית מבני הקבע, והבנייה הושלמה ב-1991. ב-1997 היה בית הסוהר כרמל לבית הסוהר הראשון בישראל עליו מפקדת אישה, גנ"מ דליה ניר. ב-2009 נהרסו כמה מהמבנים, שנבנו בצורה מיושנת והיו צפופים, ובמקומם הוצבו מבנים יבילים. בנוסף, נערך שיפוץ כללי בבית הסוהר.

במהלך השרפה בכרמל בשנת 2010, פונה בית הסוהר למשך מספר ימים מכל יושביו, מחשש שהאש תגיע אליו, אך הוא לא נפגע בדליקה.

בית הסוהר מיועד ל-350 אסירים, ויש בו כ-110 אנשי סגל. הוא מוגדר כבית סוהר ברמת ביטחון בינונית, ומוחזקים בו אסירים שנדונו לתקופות שאינן עולות על 3 שנות מאסר, או שיתרת מאסרם היא עד 3 שנים. הוא כולל אגף נקי מסמים, ומתקיימות בו פעילויות חינוך, דת והכשרה מקצועית.

==קישורים חיצוניים==
* [https://www.gov.il/he/departments/PublicBodies/unit_karmel בית הסוהר כרמל], באתר שירות בתי הסוהר
* 

==הערות שוליים==

כרמל
קטגוריה:מועצה אזורית חוף הכרמל: מבנים
קונסרבטוריון דוניה ויצמן

המנהלת [[גיטה דוניה-ויצמן (ראשונה מימין) ולצדה סגנהּ אריה פרידמן-לבוב בשעת מבחן לתלמידות במכון למוזיקה בחיפה]]
שלט בכניסה למכון
קונסרבטוריון דוניה ויצמן הוא הקונסרבטוריון הראשון בחיפה.

== היסטוריה==
בית הספר למוזיקה הוקם בשכונת הדר הכרמל חיפה בדצמבר 1924 על ידי הפסנתרנית גיטה דוניה-ויצמן, הזמר והמורה לזמרה אריה פרידמן-לבוב, המורה לפסנתר רחל קרוגליאקוב והמורֶה לכינור א' קליין.

בשנותיו הראשונות לא היה לבית הספר מבנה קבע והלימודים נערכו במספר דירות שכורות בשכונה. לימודי המוזיקה כללו פסנתר וכינור, ובצוות ההוראה נכללו שלוש מורות ובהן ויצמן עצמה.

בשנת 1934 הפך בית הספר ל"המכון למוזיקה". בשנת 1947 נתרם לו מבנה ברחוב בצלאל בשכונת הדר הכרמל, ומאז התנהלו בו לימודי מוזיקה לבוגרים ולנוער, וכמו כן נערכו בו קונצרטים ואירועים מוזיקליים לקהל הרחב. בתחילת שנות ה-60 נבנתה קומה שנייה לבניין, ובשנת 1966 נחנך אולם הקונצרטים ע"ש פרידמן-לבוב שבקומה השלישית, המכיל עד 150 מקומות.

לאחר מותה של גיטה דוניה-ויצמן הוסב שמו של המכון למוזיקה ל"קונסרבטוריון דוניה ויצמן".

בין בוגריו: הפסנתרנים אבנר ארד, דוד בר-אילן, יהלי וגמן, איתן פסן ובנימין רביץ, והכנרים עברי גיטליס וצבי צייטלין.

הקונסרבטוריון מקיים פעילות מוזיקלית מגוונת לנוער ולמבוגרים. נשיא הכבוד של הקונסרבטוריון הוא זובין מהטה.

==קישורים חיצוניים==
* 

* 
* (על בית הספר, במלאת שנתיים וחצי להיווסדו)
* 
* 
* 
* 
* 

==הערות שוליים==

קטגוריה:ישראל: בתי ספר למוזיקה
קטגוריה:מוסדות מוזיקליים בישראל
קטגוריה:חיפה: מוזיקה
קטגוריה:הדר הכרמל
קטגוריה:משפחת ויצמן
קטגוריה:הסגנון הבין-לאומי בארץ ישראל
חבלה (פעילות מלחמתית)

פסל מחלקת החבלה בפלמ"ח ב[[מערת הפלמ"ח במשמר העמק]]
חבלה כפעולה צבאית היא פגיעה במתקני אויב, בהם כלי רכב, מבנים, מוצבים, תשתיות וכו'. מטרת הפעולה היא פגיעה בתפקוד האויב, על ידי השמדה, שיתוק או שיבוש התפקוד של מטרות ונכסים של האויב. מאחר שהמונח "חבלה" בעברית מתייחס לכלל העיסוק בחומרי נפץ, חבלה קרבית למטרות הריסת תשתיות אויב מכונה לעיתים "חבלה התקפית" על מנת להבדילה מחבלה וסילוק פצצות.

בצה"ל, חיל הרגלים וחיל ההנדסה הקרבית הם אלו שמתעסקים בחבלה כפעולות צבאיות, באימונים, מבצעים, מערכות שונות ובשדה הקרב.

תחת השם "חבלה" מאוגדים בעיקר פעולות קומנדו הנעשות בחשאי, בשיטות לוחמה זעירה, בה יש התמקדות ספציפית במטרה טקטית ופגיעה בה, לרוב באמצעות מטעני נפץ. החבלה נבדלת מהפצצת או הפגזת מבנה תוך כדי קרב בשיטות הפעולה ובפרופיל שלה. לעיתים, גם הריסת מבנים תוך כדי לחימה באמצעות חוליות פלסים המבצעות את ההריסה באמצעות חומר נפץ משויכת לתחום החבלה.

לעיתים, גם הריסת דברים באזרחות באמצעות חומרי נפץ, כגון הריסת מבנים וכריית סלעים באמצעות פיצוצים, מכונה "חבלה".

==חבלה בצה"ל==
בפלמ"ח הייתה מחלקת חבלה ובה הוכשרו חבלנים למשימות שונות כמו פיצוץ גשרים ומסילות רכבת. בצה"ל היו וישנם גופים שונים שהוכשרו לביצוע חבלה. כבר בשנות ה-50 של המאה ה-20 היה פרק החבלה פרק משמעותי בקורס קציני הקומנדו והנושא מודגש בסיכת הקורס, כן הוכשרו לכך חיילי יחידות עלית. יחידה 101 הייתה הראשונה שביצעה חבלה בשטח האויב, בין היתר בפעולות התגמול.

כיום הגוף שאחראי על החבלה בצה"ל הוא חיל ההנדסה הקרבית, שמופקד הן על החבלה ההתקפית (פיצוץ תשתיות אויב) והן על החבלה ההגנתית (חבלה וסילוק פצצות). קורסי החבלה בצה"ל וההכשרות בתחום מועברות בבית הספר להנדסה צבאית (בהל"ץ) ובבסיס ההדרכה של יהל"ם).

היחידה האחראית על החבלה ההתקפית, בעיקר בפעולות קומנדו, היא סיירת יעל של יהל"ם (יחידת העילית של חיל ההנדסה הקרבית), שהוקמה אחרי מבצע שלום הגליל, כדי להילחם בארגוני הטרור שקמו בדרום לבנון באמצעות שיטות של חבלה, קומנדו ולוחמה זעירה. סיירת יעל מאומנת לפעול בחשאיות גם מאחורי קווי האויב ופעילותה לרוב מסווגת וממודרת. היחידה האחראית על החבלה ההגנתית (חבלה וסילוק פצצות) אך גם על פיתוח אמצעי חבלה ופריצה חמה היא יהל"ם באמצעות פלגות הס"פ (סילוק פצצות, לשעבר היחס"פ).

בנוסף כל לוחמי הגדחה"ן (גדודי חיל ההנדסה הקרבית) ביצעו בכל מלחמות ישראל פעולות חבלניות הכוללות פיצוץ מבנים, בונקרים ופשיטות חבלה מעבר לקווי האויב. לוחמי ההנדסה הקרבית מתעסקים בפעולות חבלה גם כיום, במלחמה ובשגרה. בנוסף בכל חטיבות החי"ר (מלבד כפיר) קיימת פלוגת חבלה והנדסה (פלחה"ן) המתמחה במשימות הנדסה קרבית, חבלה ומיקוש במסגרת גדוד הסיור החטיבתי וכפופה לו פיקודית. בצה"ל, חיל הרגלים הישראלי וחיל ההנדסה הקרבית הישראלי, לצד יחידת יהל"ם וכוחות מיוחדים אחרים נוספים, הם היחידים אשר מתעסקים ומוכשרים בחבלה, כאשר פלגת ס"פ היא הסמכות הגבוהה ביותר בתחום החבלה בצה"ל.

== קישורים חיצוניים ==
* 

קטגוריה:מקצועות צבאיים
קטגוריה:הנדסה צבאית
קטגוריה:טקטיקה צבאית
מאיר מפרמישלאן

רבי מאיר מפרמישלאן (תק"ם, 1780 - כ"ט באייר תר"י, 11 במאי 1850) היה מגדולי מנהיגי החסידות ומגדולי בעלי המופת בחסידות, ונכד של ר' מאיר הגדול מפרמישלאן שנמנה בין תלמידי הבעש"ט.

==ביוגרפיה==
נולד לרבי אהרן אריה לייב, מבניו של ר' מאיר הגדול מפרמישלאן, ולינטה. כבר מצעירותו התעסק רבות במצוות הצדקה ובדאגה לעניים. כונה בשם החיבה "ר' מאיר'ל" עד סוף ימיו.

לאחר פטירת אביו בתקע"ג, מילא את מקומו בהנהגה החסידית. היה תלמיד מובהק של רבי מרדכי מקרמניץ, בנו של רבי יחיאל מיכל מזלוטשוב, מגדולי תלמידי הבעש"ט מייסד החסידות.

נודע כפשטן ועניו, ובעל צדקה ותמיכה בנזקקים. נודע גם כן באהבת ישראל מיוחדת ולימוד סנגוריה אף על פושעי ישראל. אמר את שיחותיו ודברי תורתו ברמה המתאימה גם לפשוטי העם ואף התהלך ביניהם. פירש פסוקים ומדרשי חז"ל בדרך עממית ואף בלשונות הגויים.

דברי תורתו וסיפורים עליו נכתבו "פנים מאירים" "אור המאיר", "דברי מאיר" ו"מרגניתא דרבי מאיר".

===מופתים===
רבי מאיר מפרמישלאן נודע כבעל מופת ופועל ישועות ואלפי אנשים באו אליו כדי להתברך מפיו.

עיקר הפרסום של רבי מאיר היה בשל רוח הקודש הגלויה שלו, בה נהג לגלות נסתרות. היו צדיקים, בראשם השרף מסטרליסק, שהתנגדו לכך, אך רבים העריצוהו כמו הרב יוסף שאול נתנזון ורבי חיים הלברשטאם מצאנז שהיה מהבאים להסתופף בצלו בפרמישלאן.

התפרסמו עליו מאות רבות של סיפורי מופתים, רוח הקודש ואהבת ישראל.

==משפחתו==
נשא לאישה את שלומצה בת ר' צבי מייזלס מפודהייץ שילדה לו בן ו-5 בנות:
*רבי צבי.
*רוחמה-רחל - אשת ר' יוסף מלושקוביץ נכד היושר דברי אמת. (נפטר בח' בטבת תרי"ח).
*פרימט רכיל - אשת ר' יחיאל מיכל מוסקוביץ' מגלינה (נפטר בכ"ו בכסלו תרכ"ז).
*אסתר צינה - אשת ר' צבי פרנקל מסדילקוב (נפטר בב' בטבת תרט"ז).
*חנה - בזיווג ראשון אשת רבי יהודה יצחק מבארניפקע, בזיווג שני אשת ר' חיים אברהם רדליך ממיקוליוב (נפטר בי"ח בניסן תרל"א).
*מרים-חיה - אשת ר' יואל מוסקוביץ' משוץ (נפטר בי"ג בניסן תרמ"ו). בעצמה ידועה כצדקת מופלגת וכבעלת מופת. היא קיבלה בירושה מאביה את מקלו, וביקשה שלאחר מותה יניחו את המקל של אביה בקברה להגנה על שוץ (שמה ביידיש של סוצ'אבה), ובמלחמת העולם הראשונה כל העיירות בסביבה נשרפו למעט סוצ'אבה שנותרה שלמה. היא נפטרה בכ"ה באדר תרס"ג (1903) ומעל קברה הוקם אוהל מפואר בבית העלמין הישן של סוצ'אבה שהיה עוד פעיל אז. נכדה ר' יעקב מוסקוביץ' הקים חצר חשובה בסוצ'אבה עם בית מדרש גדול במרכזו שלמדו בו תלמידי חכמים רבים והיה מלא בתפילות.

אחיו:
*רבי יצחק מקאליש (תק"ל-ו' בשבט ת"ר).
*זיסל - נישאה לר' שלמה רדליך ממיקוליוב.
*רבי דוב בער לייפר מברז'ן.
*רבי יחיאל מיכל מקומרנה (נפטר בט' בניסן תקצ"ג).

==לקריאה נוספת==
* חיים שמואל סרנה (עורך), פנים מאירים - ליקוט מתורת ר' מאיר מפרמישלאן, בני ברק תשנ"ח

==קישורים חיצוניים==
* 
* [http://www.geni.com/people/Grand-Rabbi-Meir-the-Second-of-Premishlan/6000000006712248312 פרטים על ר' מאיר מפרמישלאן ובני משפחתו באתר GENI]
* 
* 

==הערות שוליים==

קטגוריה:שושלת פרמישלאן
קטגוריה:אדמו"רים